მუმია (2017 წლის ფილმი)

„მუმია“ (ინგლ. ) — 2017 წლის ამერიკული მძაფრ-სიუჟეტიანი სათავგადასავლო ფილმი რომლის რეჟისორია ალექს კურცმანი და სცენარის ავტორები არიან: დევიდ კოპი, კრისტოფერ მაკქუარი და დილან კუსმანი. ფილმი არის მუმიის ფრანჩაიზის ფილმი, სადაც მთავარ როლს ასრულებს ტომ კრუზი. ის ფილმში თამაშობს ამერიკის არმიის სერჟანტის, ნიკ მორტონის როლს, რომელიც შმეთხვევით აღმოაჩენს ეგვიპტელი პრინცესის, აჰმანეტის (სოფია ბოუტელა) უძველეს სამარხს. ფილმში ასევე მონაწილეობენ: ანაბელ უოლისი, ჯეიკ ჯონსონი, კორტნი ვენსი და რასელ კროუ.

მუმიის პრემიერა შედგა სიდნეში, ავსტრალიის სახელმწიფო თეატრში, 2017 წლის 22 მაისს, ხოლო თეატრალურად გამოვიდა შეერთებულ შტატებში 2017 წლის 9 ივნისს, 2, 3 და 3 ფორმატებში. ფილმმა კრიტიკოსების მხრიდან ზოგადად უარყოფითი შეფასებები მიიღო. მან მსოფლიოს მასშტაბით 410 მილიონი აშშ დოლარი გამოიმუშავა. თავდაპირველად ფილმის შექმნა მიზნად ისახავდა ახალი, ბნელი სამყაროს ჩამოყალიბებას, რომელიც კინოსამყარო გახდებოდა და მონსტრებზე ფილმებს გააერთიანებდა, მაგრამ მუმიის წარუმატებლობამ, ამ იდეის განვითარებას ხელი შეუშალა.

სამსახიობო ჯგუფი
ტომ კრუზი - ნიკ მორტონი, აშშ-ს არმიის სერჟანტი.
სოფია ბუტელა - აჰმანე, მუმია. პერსონაჟი ნაწილობრივ დაფუძნებულია იმჰოტეპზე, ორიგინალი ფილმების პერსონაჟზე. აჰმანე ასევე აარის ძველი ეგვიპტის ქალღმერთის, ამუნონეტის პროტოტიპი.
ანაბელ უოლისი - ჯენიფერ „ჯენი" ჰალსი, არქეოლოგი, რომელიც ადრე ნიკთან ერთად იყო.
ჯეიკ ჯონსონი - კრის ვეილი, ნიკის მეგობარი და უახლოესი მოკავშირე.
კორტნი ვენსი - პოლკოვნიკი გრინვეი, ნიკისა და კრისის უფროსი ოფიცერი.
რასელ კროუ - ექიმი ჰენრი ჯეკილი.
მარვან კენზარი - მალიკი, ჯეკილის უსაფრთხოების უფროსი.
ხავიერ ბოტე - სეთი, ძველეგვიპტური სიკვდილის ღმერთი.

წარმოება
განვითარება
 – მა 2012 წელს პირველად გამოაცხადა მუმიის ფრენჩაიზის თანამედროვე ფილმების გადაღების შესახებ. პროექტმა მრავალი რეჟისორი გამოიცვალა, 2013 წელს პროექტი დატოვა ლენ ვისემანმა, და 2014 წელს მეორე რეჟისორმა ანდრეს მუშჩიეტმა.

ტომ კრუზთან მოლაპარაკებები როლზე 2015 წლის ნოემბერში დაიწყო, ხოლო სოფია ბუტელასთან დეკემბერში. როლებზე ასევე განიხილებოდნენ: გვენ სტეფანი, ჯეიმი ჩუნგი, ლინდსი სტირლინგი და ბრუკ შილდსი. სამსახიობო ჯგუფის შესახებ სხვა სიახლეები გამოცხადდა მარტიდან მაისამდე, ხოლო რასელ კროუ ჯგუფს მაისის ბოლოს შეუერთდა.

გადაღებები
ფილმის მთავარი გადაღებები დაიწყო 2016 წლის 3 აპრილს, გაერთიანებულ სამეფოში, ოქსფორდში. ფილმის გადაღებები დასრულდა 2016 წლის 17 ივლისს, ლონდონში. გადაღებები ორი კვირის განმავლობაში მიმდინარეობდა ნამიბიაში ორი კვირის განმავლობაში.

ავიაკატასტროფის გადასაღებად წარმოებამ გამოიყენა და პარაბოლური ფრენა სიმძიმის ილუზიის სიმულაციისთვის. თავდაპირველად კურცმანი გეგმავდა სცენის გადაღებას მთლიანად მავთულხლართებისა და მბრუნავი ნაკრების გამოყენებით, თუმცა კრუზმა გადააფიქრებინა.

მუსიკა
კომპოზიტორმა ბრაიან ტაილერმა ფილმის მუსიკაზე მუშაობა წარმოებამდე დაიწყო და დაწერა დაახლოებით ნახევარ საათიანი მუსიკა, ჯერ კიდევ ფილმის გადაღებებამდე.კომპოზიტორი ფილმზე წელიწადნახევრის განმავლობაში მუშაობდა, 84-კაციანი ორკესტრისა და 32 ხმის რედაქტორთან ერთად.

ფილმის პრემიერა
თავდაპირველად დაგეგმილი იყო, რომ ფილმი გამოვიდოდა 2016 წელს, თუმცა მუმია გამოვიდა შეერთებულ შტატებსა და კანადაში 2017 წლის 9 ივნისს/. ფილმი ნაჩვენები იქნა სხვადასხვა ფორმატში, მაგალითად, 2, 3 და 3 ფორმატებში.

გამოხმაურება
შემოსავალი
მუმიამ გამოიმუშავა 80.2 მილიონი აშშ დოლარი ამერიკის შეერთებულ შტატებში და კანადაში, მსოფლიოს სხვა ადგილებში კი 329,8 მილიონი აშშ დოლარი, რაც საერთო ჯამში 410 მილიონი აშშ დოლარის ტოლია. 345 მილიონი აშშ დოლარის ღირებულების გამო, ფილმს უნდა გამოემუშავებინა მინიმუმ 450 მილიონი აშშ დოლარი, რომ თავისი წარმოების საფასური დაეფარა. ამ ყველაფრის გათვალისწინებით, კომპანიამ ფილმის წარმოებით 60-დან 100 მილიონამდე აშშ დოლარი იზარალა.